CELEX: 62005CA0409
Language: da
Date: 2009-12-15 00:00:00
Title: Sag C-409/05: Domstolens dom (Store Afdeling) af 15. december 2009 — Europa-Kommissionen mod Den Hellenske Republik (Traktatbrud — toldfritagelse for indførsel af forsvarsmateriel)

27.2.2010   
            
            
               DA
            
            
               Den Europæiske Unions Tidende
            
            
               C 51/5
            
         Domstolens dom (Store Afdeling) af 15. december 2009 — Europa-Kommissionen mod Den Hellenske Republik
   (Sag C-409/05) (1)
   
   (Traktatbrud - toldfritagelse for indførsel af forsvarsmateriel)
   2010/C 51/06
   Processprog: græsk
   
      Parter
   
   
      Sagsøger: Europa-Kommissionen (ved C. Cattabriga, D. Triantafyllou, H. Støvlbæk og G. Wilms, som befuldmægtigede)
   
      Sagsøgt: Den Hellenske Republik (ved A. Samoni-Rantou, E.-M. Mamouna og K. Boskovits, som befuldmægtigede)
   
      Intervenienter til støtte for sagsøgt: Kongeriget Danmark (ved J. Bering Liisberg, som befuldmægtiget), Den Italienske Republik (ved I. Braguglia, som befuldmægtiget, og avvocato dello Stato G. De Bellis), Den Portugisiske Republik (ved C. Guerra Santos, L. Inez Fernandes og J. Gomes, som befuldmægtigede), og Republikken Finland (ved J. Heliskoski og A. Guimaraes-Purokoski, som befuldmægtigede)
   
      Sagens genstand
   
   Traktatbrud — tilsidesættelse af artikel 2, 9, 10 og 11 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter (EFT L 155, s. 1) og for tidsrummet efter den 31. maj 2000 af Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter (EFT L 130, s. 1) — import og toldfritagelse for krigsmateriel
   
      Konklusion
   
   
               1)
            
            
               Den Hellenske Republik har tilsidesat de forpligtelser, der påhvilede den i henhold til henholdsvis artikel 2 og 9-11 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter, som ændret ved Rådets forordning (Euratom, EF) nr. 1355/96 af 8. juli 1996, indtil den 31. maj 2000, og fra denne dato de samme artikler i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter, idet den har afvist at foretage beregningen og betalingen af unddragne egne indtægter til Kommissionen for De Europæiske Fællesskaber for perioden fra den 1. januar 1998 til den 31. december 2002 i forbindelse med toldfri indførsel af militært materiel, og idet den har afvist at betale morarenter af de nævnte egne indtægter, som den ikke har indbetalt til Kommissionen for De Europæiske Fællesskaber.
            
         
               2)
            
            
               Den Hellenske Republik betaler sagens omkostninger.
            
         
               3)
            
            
               Kongeriget Danmark, Den Italienske Republik, Den Portugisiske Republik og Republikken Finland bærer deres egne omkostninger.
            
         
      (1)  EUT C 10 af 14.1.2006.